2022 8 8
LT
Europos Sąjungos oficialusis leidinys
L 206/43
— elektros energijos, pagamintos vėjo jėgainėse, kurios buvo prijungtos prie elektros tinklo ne vėliau kaip 2002 m. gruodžio 31 d., — elektros energijos, pagamintos visiškai naujoje vėjo jėgainėje, naudojant atidavimo į metalo laužą sertifikatus, išduotus vėjo jėgainėms išmontuoti (papildomas kainos priedas); elektros energijos, pagamintos naudojant bioenergiją (biomasę ir biodujas), — elektros energijos, pagamintos naudojant fotovoltines plokštes, bangų energiją ir hidroenergiją, — elektros energijos, pagamintos kituose specialiuose atsinaujinančiųjų išteklių energijos įrenginiuose (elektros energijos, pagamintos iš atsinaujinančiųjų energijos išteklių arba naudojant technologijas, kurios yra svarbios būsimai atsinaujinančiųjų išteklių elektros energijos gamybos plėtrai, arba elektros energijos, pagamintos iš kitų, negu paminėta, atsinaujinančiųjų energijos išteklių), — elektros energijos, pagamintos decentralizuotose kogeneracinėse jėgainėse ir deginimo įrenginiuose, — elektros energijos, pagamintos kitose kogeneracinėse jėgainėse, skirtose šilumai centralizuotai tiekti, — elektros energijos, pagamintos pramoninėse elektrinėse, kurios buvo prijungtos prie elektros tinklo ne vėliau kaip 2012 m. kovo 21 d., — papildomų paslaugų.
(4)
Elektros energijos gamyba iš tradicinių ir atsinaujinančiųjų energijos išteklių ir didmeninė prekyba šia elektros energija pagal Direktyvos 2014/25/ES 9 straipsnį laikoma su elektros energijos tiekimu susijusia veikla.
(5)
Jeigu pagal Direktyvos 2014/25/ES 34 straipsnio 3 dalies pirmą pastraipą galima daryti prielaidą, kad į rinką galima patekti laisvai, tada, remiantis direktyvos IV priedo 1 punkto a papunkčiu, Komisija turi per 90 darbo dienų priimti įgyvendinimo sprendimą.
(6)
Pagal Direktyvos 2014/25/ES IV priedo 1 punkto ketvirtą pastraipą Komisija gali pratęsti nustatytą terminą, jei tam pritaria prašymą taikyti išimtį pateikę subjektai.
Atsižvelgiant į tai, kad 2022 m. kovo 4 d.
DCCA pateikė papildomos informacijos, laikotarpis, per kurį Komisija turi priimti sprendimą dėl šio prašymo, pratęsiamas iki 2022 m. liepos 31 d.
2.
TEISINIS PAGRINDAS
(7)
Direktyva 2014/25/ES taikoma skiriant sutartis dėl veiklos, susijusios su elektros energijos tiekimu į stacionarius tinklus, kuriais visuomenei teikiamos su elektros energijos gamyba, perdavimu ar skirstymu susijusios paslaugos, išskyrus atvejus, kai tai veiklai pagal minėtos direktyvos 34 straipsnį yra taikoma išimtis.
(8)
Remiantis Direktyvos 2014/25/ES 34 straipsniu, sutartims, kuriomis siekiama suteikti galimybę vykdyti veiklą, kuriai taikoma ši direktyva, ši direktyva netaikoma, jeigu valstybėje narėje, kurioje vykdoma veikla, veiklą veikia tiesioginė konkurencija ir veikla vykdoma rinkose, į kurias patekti nėra apribojimų.
Tiesioginis konkurencijos poveikis yra vertinamas remiantis objektyviais kriterijais, atsižvelgiant į atitinkamo sektoriaus ypatumus (3).
Tačiau šis vertinimas yra apribotas dėl taikytinų trumpų terminų ir dėl to, kad jis turi būti grindžiamas Komisijos turima informacija, kurios negalima papildyti taikant daugiau laiko reikalaujančius metodus, įskaitant visų pirma atitinkamiems ekonominės veiklos vykdytojams skirtas viešas apklausas (4).
Nors atsakant į klausimą, ar veiklą tiesiogiai veikia konkurencija, turi būti remiamasi SESV nuostatas dėl konkurencijos atitinkančiais kriterijais, reikalavimo, kad šie kriterijai būtų visiškai tokie patys, kokie nurodyti Sąjungos konkurencijos teisės aktuose, nėra (5).
(3) Direktyvos 2014/25/ES 44 konstatuojamoji dalis.
(4) Ten pat.
(5) 2016 m. balandžio 27 d.
Sprendimas Österreichische Post AG / Komisija, T-463/14, EU:T:2016:243, 28 punktas ir Direktyvos 2014/25/ES 44 konstatuojamoji dalis.